વધુમાં વાઘજીભાઈ બોડાએ ઉમેર્યું હતું કે, ટેકાના ભાવે ખરીદાયેલી મગફળીના નિકાલ માટે નાફેડ પ્રયત્નશીલ છે પરંતુ એકલુ નાફેડ કહે તેમ મગફળીનો નિકાલ ન થાય કારણ કે નાફેડ કેન્દ્ર સરકારની અંડરમાં આવે છે અને નાફેડ દ્વારા ખરીદાયેલો કોઈપણ જથ્થો નિકાલ કરવા માટે એક ખાસ કમીટી બનાવવામાં આવેલ છે જેમાં જુદા જુદા વિભાગના સેક્રેટરી નકકી કરે તે મુજબ નિર્ણય લેવાતો હોય છે ગુજરાત સરકાર દ્વારા નાફેડને સરકારી મગફળીનો નિકાલ કરવા જણાવાયુ છે પરંતુ આ કમીટી નિર્ણય કરે ત્યારબાદ જ સરકારી મગફળીનો નિકાલ શકય બનશે આજે નાફેડ અને કમીટીની મહત્વપૂર્ણ મિટીંગ મળી રહી છે જેમાં કમીટીમાં શું નકકી થાય છે તે મુજબ સરકારી મગફળીનો નિકાલ કરવાની માર્ગદર્શીકા નકકી થશે.